- 1 Timoti
- <
- 4
- >

4
Luvuttadi Loklox Ase Xaxarang
1 *2 Ti 3:1; 2 Pi 3:3; 1 Jo 2:18; Ju 1:18Loroonan Kaala i vaase axasev i do leventaba dinaba soxope lununu atnedi at na levenaleng i tu melamgo. Dinaba ronga res at labaroonan kaxarang la dina mumu asu leveloklox ase at lubunggas. 2 Na levenanasa xerepmo luvuttadi xaxarang dinaba lox ase limixin min. No levendoxoma avukat atdi gara sonao vam, i lok ngan din boo i mi lavaruat liplivi la kopmen dina suma i. 3 *Lur 9:3; Ro 14:6; 1 Ko 10:30-31Luvuttadi xerepmo di anasa limixin do i lok kapmek ti epot la ti anan bok leventaba levenasen luxa. Ketla ne Moroa ga rudum li nom leveluxa axap kusu ti limixin nunu, mo diklen levelinga ruturun. La dina lok lisingising ti tong loklox avukat ti mo leveluxa. 4 *Lur 1:31; Gu 10:15Levempanga axap ne Moroa ga rudum i, i lox avukat. Kopmen tevempanga ataba sok tixirixes i, ketla ata lok ka levempanga axap mi lisingising ti tong loklox avukat. 5 Mila levelinga at ne Moroa la nom lisingising, i lox avukat mo leveluxa xusu ne Moroa na siam teren.
Lasaxaruki Avukat At Ne Iesu Karisito
6 Dola una vaase asu na levenngas linga tinedi luvutnetam, unaba lok ngan lasaxaruki avukat at ne Iesu Karisito. Mila loroonan taram i anan mais at lununu la at levenanasa avukat, nu ugara mumu asu vam i. 7 *1 Ti 1:4; 6:20; 2 Ti 2:16Ketla una ru asepsu basinge nom leventetere xaxarang mo ixo lox avukat ti paase asu i. Ketla una lolos amisik kusu una ruuna ka luruptuvuk avukat at ne Moroa. 8 *1 Ti 6:6Lugugu at labantuxu i lox asuusu loklok tooro ri labantuxu. Ketla leveloklok at Loroonan at ne Moroa, naba lox asuusu leventaangas axap i nunuan, la uba ruuna ka lorooro avukat at na lorooro xopok la at lorooro melemu bok.
9 *1 Ti 1:15Na levelinga i ruturun, ata siam ka i la ata nunu ren. 10 *1 Ti 2:3-4Ni lavasuun teren la dik ata gugu lolos la atam tabaavat, mila dik ta lok li vam lodoxoma voovo atdik at ne Moroa, Luntoo Avolo. Neni Laradi Loklox Arooro at limixin axap la atnedi rinotno bok di nunu.
11 Una paase na levempanga ri limixin at lotu la una vanasa bok di min. 12 *Ta 2:15Nemen uta ke xepe tara na vas asi u ukopok atla nenu laradi maxat mun. Ketla una lok ngan lampoovo ri limixin nunu, at levempapaase ram, luruptuvuk taram, labalamu ram, lununu la loklok i dadat. 13 Avot ti lovotpot tarak, una raba axap lorooro ram ti utus levelinga keneng at Lovoang Kaala ti mo limixin, la una vavang la una vanasa bok di. 14 *2 Ti 1:6; Gu 6:6; 8:17Nemen uta lox abulubun kepe laramtaba at Loroonan nom i nemen keneng taram. Uga lok ka i ap mo laaleng luvuttadi vapaase ali diga paase ali i la luvuttadi mukun diga sa li levengkikngen di mavana ram.
15 *1 Ti 5:22Una mumu asu amisik na levempanga la una raba lorooro axap taram tin, kusu limixin axap dinaba ven lusuusu at lugugu ram. 16 Una lok tatao avukat lorooro ram eburu mi nom levenanasa uga anasa limixin min. Unak lox amisix i na levempanga. Dola una lox i xuren, unaba lox arooro u eburu minedi nom ding tonga levelinga ram.

- 1 Timoti
- <
- 4
- >

*4:1: 2 Ti 3:1; 2 Pi 3:3; 1 Jo 2:18; Ju 1:18

*4:3: Lur 9:3; Ro 14:6; 1 Ko 10:30-31

*4:4: Lur 1:31; Gu 10:15

*4:7: 1 Ti 1:4; 6:20; 2 Ti 2:16

*4:8: 1 Ti 6:6

*4:9: 1 Ti 1:15

*4:10: 1 Ti 2:3-4

*4:12: Ta 2:15

*4:14: 2 Ti 1:6; Gu 6:6; 8:17

*4:15: 1 Ti 5:22

© 1995, 2011 Wycliffe Bible Translators, Inc.