- Pilipai
- <
- 3
- >

3
Laradi Manmanton Tuturun
1 *Pl 2:18Luvutnetak mi luvurinuk. Ti lox axap levelinga rak, mina momo at Leeme Silok. I lox avukat mene do nia ana sox amu bok mo levelinga nia aga malagan pam i rinimi, mo naba lok tooro nimi xusu mi noxo subu.
2 *Sam 22:16,20; Li 22:15Mina lok tatao avukat nimi basinge nedi di lok leveloklok kakapmek. Di pu soso limixin kusu dina vit kepe levengkontuxu atnedi. Loklok atnedi i lok ngan lubungman. 3 *Ro 2:29Nedik na digara ruuna ka vam loklok katling tuturun at ne Moroa la nedik di lotu saparap ne Moroa keneng at Loroonan Kaala la nedik di momo xeneng at lixitkis atdik eburu mi ne Iesu Karisito. Nedik kopmen tana nunu do mo loklok ti rivit kepe lengkontuxu la leveloklok kerepmo at leme Judaia ba lok tooro dik. 4 *2 Ko 11:18,21Nenia xa a ruuna lempasuun kusu ti nunu ap mo leveloklok at leme Judaia.
Dola tara na doxoma i dola neni i epovo xusu na mu asu mo leveloklok, nenia a epovo rinotno. Lempasuun i lok keretna. 5 *Lu 1:59; Ro 11:1; 2 Ko 11:22; Gu 23:6Diga vit kepe loxontuxu rak melemu at lavanuti aleng ne naga ga visix ia. Nenia lanat me Israel at libibinat at ne Beniamin, la nia laradi ruturun me Ibru. Nenia aga nemen eburu lubung Parisi, la aga mumu asu Laulis Linga at leme Judaia kerekngan la Parisi. 6 *Gu 8:3Ganoxa nenia agak lox asongot limixin at lotu, atla nia aga lok do mo loklok nia agak lox i naba lox amomo ne Moroa la mo ga lox asuusu i do lusumsuma rak ti ne Moroa ga lolos. Nenia aga doma i do laradi naban manton tino mun at lemeren ne Moroa, do neni na mu asu rinotno Laulis Linga, kuren la agoxo subu at toxot teren.
7 *Mt 13:44,46Nia aga nua i do na levempanga ba lok tooro ia ro melamgo at ne Moroa, ketla xopmen. Ara ke xepe vam i na la aga lok kun i mi ne Karisito. 8 Kopmen mo levempanga xusuk mun, ketla levempanga axap at lorooro rak i ngan lavanga gamasa la lorooro rak keneng at ne Iesu Karisito, Leeme Silok tarak, ni lavanga i silok aleng tinotno. La mo leveloklok at leme Judaia ara lu xepe axap pam min kusu ana mumu asu mene ne Karisito. A doxoma i do mo leveloklok i ngan lavanga kakapmek mun la aga lok kepe i xusu ana ruuna ka ne Karisito, 9 *Ro 3:21-22la anat kis esogo min. Nenia a goxo lok ka lorooro manmanton tino at lemeren ne Moroa mumu i do agang tonga res at Laulis Linga. Kopmen. Nenia na a nemen manmanton at lemeren ne Moroa mumu lununu rak keneng at ne Karisito. La ne Moroa axa ga lok li ia xusu ana sepmus basinge loklok kakapmek.
10 *Ro 6:3-5; 8:17; Ga 6:17A vara i xusu anaklen ne Karisito la ana lok kaka lolos i ngan mo lolos at laxakatu kaxat amlong teren basinge lanmet, la a vara i do ana vubeles at losongsongot teren kusu anap kiv i la ana lok kepe lorooro xapmek, i ngan ta do ana met basinge i kerekngan ne Karisito ga met basinge na lorooro. 11 *Gu 4:2; Li 20:5-6La nia am doma voovo do anaba roo xat bok basinge lanmet la ana rooro.
Lisiksixit Uto At Laxavaxap At Lorooro
12 *1 Ti 6:12,19; Gu 9:5-6Nenia axo doma i do ara rebeng ka vam mo lorooro la ara ravasu ngan laradi xopmen taxapmek teren. Nenia move a lolos kusu ana rebeng atmatkun ka mo loklok i nunuan, mila ne Iesu Karisito ga un ka ia do tin. 13 Luvutnetak mi luvurinuk, nia a doxoma ruturun i do nia xovisi ana lox epovo i. Ketla legesa vanga mun, a lox i. Nia a domampe mo levempanga ga vot saparav ia gano la nia a lolos kusu ana rebeng kaka mo levempanga ne Karisito i gagas li i ria, mo naba vot melemu. 14 *1 Ko 9:24Kuren la ak sixit mokmokso ri ruuna ka mo levempanga, mo ne Moroa ga ro ka ia rin keneng at ne Iesu Karisito ri lorooro no vana.
15 *1 Ko 2:6Tinedik axap dira mukun pam, lodoxoma atdik naba lok kuren. Ketla do leventaba di ruuna lodoxoma vetpes, Moroa naba lox axasev i ridi. 16 *Ga 6:16Ketla lavatpas atdik at na lorooro naba epovo mi lorooro maxat miga lok ka vam i.
17 *1 Ko 4:16; 1 Ts 1:7; 1 Pi 5:3Luvutnetak mi luvurinuk. Nemi axap mina mumu asu lampoovo rak, la mina ven mumu nedi di mumu asu mo levelinga nema maga lox ase nimi min. 18 *1 Ko 1:23; Ga 6:12Agara tong amisik pam i rinemi ganoxa, la nanga ana tong amu box i mi lainbulu silok, do buaang atnedi diga sok tixirixes kepe levelinga at lanmet at ne Karisito ro vana at laxaba ngan nedi lavamunepen min. 19 *Ro 16:18; 8:5-6Nedi dinabat pas uto at lemenemen songsongot, dim doma mun levempanga anan la lavavara mun at labantuxu. Di momo mun ti levempanga i lox asuusu lainmangan silok, la dim doma mun levempanga at na lavatbung menemen. 20 *Ep 2:6,19Ketla nedik lavaanat boro vana at laxalibet, la di ngangais mi lomomo ti Laradi Loklox Arooro, Leeme Silok ne Iesu Karisito, naba si boro vana at laxalibet. 21 *Ro 8:29; 1 Ko 15:28,43-53Neni naba lox asuusu lolos silok teren kusu levempanga axap naba mu asu mun lavavara ren la neni naba lox ekun labantuxu gamasa atnedik kusu naba lok ngan labantuxu ren imgames la i lolos.

- Pilipai
- <
- 3
- >

*3:1: Pl 2:18

*3:2: Sam 22:16,20; Li 22:15

*3:3: Ro 2:29

*3:4: 2 Ko 11:18,21

*3:5: Lu 1:59; Ro 11:1; 2 Ko 11:22; Gu 23:6

*3:6: Gu 8:3

*3:7: Mt 13:44,46

*3:9: Ro 3:21-22

*3:10: Ro 6:3-5; 8:17; Ga 6:17

*3:11: Gu 4:2; Li 20:5-6

*3:12: 1 Ti 6:12,19; Gu 9:5-6

*3:14: 1 Ko 9:24

*3:15: 1 Ko 2:6

*3:16: Ga 6:16

*3:17: 1 Ko 4:16; 1 Ts 1:7; 1 Pi 5:3

*3:18: 1 Ko 1:23; Ga 6:12

*3:19: Ro 16:18; 8:5-6

*3:20: Ep 2:6,19

*3:21: Ro 8:29; 1 Ko 15:28,43-53

© 1995, 2011 Wycliffe Bible Translators, Inc.