- 1 Pita
- <
- 5
- >

5
Lubung Sipsip At Ne Moroa
1 *Ro 8:17Nenia lamgomgo at lotu ngan lubung amgomgo dik lok kantubu atnimi. Nenia aga ven levesongsongot ne Karisito gap kiv i, la nenia anaba ruuna ka lisisixam eburu minemi mo naba ru asuvos. La a sing nemi lubung amgomgo xeretna, 2 *Jo 21:15-17; Gu 20:28; Pm 1:14; Ta 1:11mina lok tatao avukat laxasipsip ne Moroa gara raba vam nemi min. La minak lok tatao nedi mi lavavara axap atnimi, ngan ne Moroa i vara i xuren. Nemen gat miguta lok lugugu atnemi mi lodoxoma rip kip unun teren, ketla mina lox i mi lodoxoma rinotno ri gugu.
3 *2 Ko 1:24; Pl 3:17; Ta 2:7Nemen gat miguta ru polo nedi dik lok maxopok at loklok tatao atnemi, ketla minap tuvuk ase nedi. 4 *Ib 13:20; 1 Ko 9:25La do Lamgomgo Rinotno at Lubungsipsip na vot, minaba ruuna xaka luunun, ni lempatbungorong i ruuna lisisixam, la mo lisisixam teren noxo repes.
5 *Ep 5:21; Je 4:6La nemi bok luvuraau minang tonga ka levelinga at limixin mukun la mina mumu asu i. La nemi axap mina lok kaka langsangan loklok ngangao kusu na umsu kantubu atnemi. I ngan Lovoang Kaala i vaase xeretna,
“Moroa naba vaase asi luvuttadi di simi aurut nedi, ketla i lox asu letaba nabalamu ren tinedi dik lox asi di.” Ler 3:34
6 *Mt 23:12; Je 4:10Kuren la mina lox asi nimi maxopok at lukngen lolos at ne Moroa, kusu neni naba xip aurut nemi at laaleng ni ga lok katling i. 7 *Sam 55:22; Mt 6:25-30Mina ke raba i mi levenanbulu atnemi, atla neni im doma loxokok tinemi.
8 *1 Ts 5:6Mina lok tatao avukat lavatpas atnimi la mina reven avukat, atla laradi munepen minemi neni ne Satan im booro saasaa ngan lavatlaion mukmusak, la i puse ri tuvuttadi xusu neni na lok kapmek di. 9 *Ep 6:11-13; Je 4:7Ketla mina tu atmatkun at lununu atnemi la mina tu munepen min, atla mikleklen i do luvuttadi axap at na lavatbung menemen di nunu, dip kip na legesemet songsongot mun.
10 *1 Ts 2:12; 1 Pi 1:6Noxo lox abao la levesongsongot atnimi naba xap, la ne Moroa i umsu mi letaba nabalamu la ni ga ro xaka nimi kusu mina ruuna ka lisisixam avolo ren keneng at ne Karisito. Neni naba lox axatu nimi, la neni naba lox alolos nimi la na lok li nemi ro at lixitkis avukat. 11 La ateren kusuk mun lolos amisik la kopmen taxavaxap teren. Tuturun.
Levelinga Loklox Axap
12 Sailas ga lok tooro ia xusu ti malagan na lovoang mutmut tinemi, la neni netak at laasen at ne Karisito. A vara i xusu ana lox alolos nemi mi levelinga at na lovoang, anai neni letaba nabalamu rinotno at ne Moroa. Kuren la mina tu atmatkun keneng teren.
13 *2 Ti 4:11Luvutneton nemi at lotu keneng at lemenemen Babilon, nedi limixin soksoxolik ka, di lox aonon lavapaase momo atnedi rinemi, la ne nuruk bok ne Mak i lox aonon lavapaase momo rinemi. 14 *1 Ko 16:20Mina eseega rangarang nimi mi lenetnes ti lok katling lixitkis etangas atnimi.
Lenmila nak lok eburu axap minemi limixin at ne Karisito. I ruturun.

- 1 Pita
- <
- 5
- >

*5:1: Ro 8:17

*5:2: Jo 21:15-17; Gu 20:28; Pm 1:14; Ta 1:11

*5:3: 2 Ko 1:24; Pl 3:17; Ta 2:7

*5:4: Ib 13:20; 1 Ko 9:25

*5:5: Ep 5:21; Je 4:6

*5:6: Mt 23:12; Je 4:10

*5:7: Sam 55:22; Mt 6:25-30

*5:8: 1 Ts 5:6

*5:9: Ep 6:11-13; Je 4:7

*5:10: 1 Ts 2:12; 1 Pi 1:6

*5:13: 2 Ti 4:11

*5:14: 1 Ko 16:20

© 1995, 2011 Wycliffe Bible Translators, Inc.