- Jon
- <
- 3
- >

3
Iesu Eburu Mi Ne Nikodimas
1 *Jo 7:50; 19:39Lara laradi laasen teren ne Nikodimas, neni lara atdi luvuttadi amgomgo at leme Judaia la neni lara atnedi libinam tadi at lubung Parisi. 2 *Mt 22:16; Jo 9:16At lara laxanimin neni ga mu bung ti ne Iesu la ga lok tin, “Rabai. Maklen i do nenu laradi loklox ase, la ne Moroa ga riki u. Kopmen tara na epovo xusu na lok nom lempanga sangsangu, mo do ne Moroa noxo lok tooro i.”
3 *Mt 18:3; 1 Pi 1:23Iesu ga vorang i rin keretna, “A tong tuturun i na ru. Do tara noxo lok kaka livipisik amaxat, neni noxo vubeles at Linintoo at ne Moroa.”
4 Nikodimas ga sue i, “Naba lok kereva la laradi mukun dina visik amu box i? Neni xopmen na epovo xusu na beles at lavatpaasa at nenen la nenen na visik amu manga i.”
5 *Isi 36:25-27; Ta 3:5La ne Iesu ga vorang i rin, “A tong tuturun i na ru. Do tara noxo lok kaka lesep susu la noxo lok kaka livipisik amaxat boro at Loroonan Kaala, neni noxo beles at Linintoo at ne Moroa. 6 *Sam 51:5; Jo 1:13La laradi, nenen i visix i at loklok at ne temen mi nenen, neni at na lorooro xopok. Ket dola Loroonan Kaala i visik amaxar i, neni i ruuna lorooro maxat at Loroonan Kaala. 7 Nemen uta sangu atla nia a tong i ru do, ‘Una lok ka livipisik amaxat.’ 8 *Akl 11:5Lamanman it mas mu lavavara ren. Ung tonga i, ketla uxoklen i do i laa meva la it mas ua. I lok ngan mun nedi limixin Loroonan Kaala i visik amaxat di.”
9 Nikodimas ga sue i, “Naba lok kereva na?”
10 Iesu ga vorang i rin, “Kereva, nenu laradi loklox ase silok at leme Israel la nenu xa uxoklen i na? 11 *Jo 3:32; 8:26A tong tuturun i ru, nema ma paase mi lempanga makleklen i, la ma tong lempanga maga ven i, ketla kopmen tinotno tara atnimi limixin amgomgo, na lok do na siam ka levelinga atnama. 12 *Lu 22:67Nenia ara vaase vam tu mi lempanga at na lavatbung menemen la uxo nunu at na levelinga rak. Uba nunu at levelinga rak kereva do nia ana paase ru mi lempanga boro vana at laxalibet? 13 *Ler 30:4; Ro 10:6La kovisi tara goxo urut uto vana at laxalibet, ketla legesa radi mene ga si boro vana at laxalibet la neni nenia, Laradi Mevana.
14 *Kex 21:9; Jo 8:28; 12:32Moses ga rebeng aurut lovoovo sii ro at lamatbin kusu limixin dina ven i la dinaba roo. La kerepmo nenia, Laradi Mevana, limixin dinaba lox aurut box ia at laxaba, 15 *Jo 20:31kusu nege do i nunu rak, neni naba ruuna ka lorooro avolo. 16 *Jo 3:36; 10:28; Ro 5:8; 8:32; 1 Jo 4:9-10Moroa ga balamu rinotno limixin axap at na lavatbung menemen, kuren la ni ga raba mi legesa madak mun teren, kusu do nege i nunu ren, neni noxo seeve, ketla neni naba ruuna ka lorooro avolo. 17 *Lu 19:10; Jo 5:22; 12:47; Gu 17:31Moroa ga riki ne Nitna ude at na lavatbung menemen kopmen do neni na lok li loxokoxo ri limixin. Ketla Moroa ga riki ne Nitna xusu neni Laradi Loklox Arooro ridi.
18 *Jo 3:36; 5:24Do nege i nunu at ne Nitna, neni noxo lok kaka loxokoxo. Do nege xopmen na nunu, neni ira sok ka vam loxot tin, mila neni xopmen na nunu at legesa madak mun at ne Moroa. 19 *Jo 1:5,9; 8:12Limixin dinaba lok kaka lumumuat atla, laxasep gara vot pam at lavatbung menemen, la diga lox abulubun i. Diga vavara aleng loklok at lubuxumin, mila leveloklok atdi ga lok kapmek. 20 *Ep 5:11-13Do nege i lok lempanga i lok kapmek, neni i xopara aleng tinotno laxasep la ni noxot pas uto at laxasep, mila neni ixo vara i do mo laxakapmek teren na nemen at lasaxaven. 21 Ket do nege luruptuvuk teren in manton tino ngan luruptuvuk at ne Moroa, neni i nemen at laxasep la kerepmo limixin di ven kisip lorooro ren la diklen i do ne Moroa i nemen eburu min.”
Iesu La Ne Jon
22 *Jo 4:1-2Melemu at nai Iesu eburu mi lavaun pinivu ren digat pas tangtagap maxeneng at lenep silok Judaia. Ni ga nemen eburu midi go at lentaba leven gaaling, la neni gap sep susu limixin. 23 Jon bok gap sep susu limixin to Inon, goxo vaxalom solo boro Salim, mila levendan silok mo ga nemen go. Limixin digat pas parav i la ni gap sep susu nedi. 24 *Mt 4:12Ap mo levenaleng Jon kovisi goxo nemen at loogu xokoxo.
25 Lentaba lavaun pinivu at ne Jon eburu mi lara laradi boro Judaia diga etep mi levelinga mumu lususu rik lox adadat laradi at lemeren ne Moroa. 26 *Jo 1:26-34Kuren la diga vot pasa ne Jon la diga lok tin keretna, “Rabai. Nenu una doma bilong ti mo laradi ga nemen eburu minu ro auret ladan sen Joridan, laradi nenu ga paase mumu i. Neni mo ip sep susu limixin, la limixin axap mo di mumu asu i.”
27 *Jo 19:11; 1 Ko 4:7; Ib 5:4Jon ga vorang i ridi xeretna, “Kopmen teta naba ruuna ka tavanga do ne Moroa noxo raba i min. 28 *Jo 1:20,23; Mt 11:10Nemi xa miga ronga mo levelinga nia aga tong i xeretna, ‘Nia xopmen Lanarong, ketla ne Moroa ga riki amgo ia rin.’ 29 *Mt 9:15At loklox epot laradi i lok ka latkin tin, ketla lentangas teren i tu saparav i la ing tonga i. I lok momo xusu ti ronga levelinga ap mo laradi. La kerepmo nia a lok momo la lomomo rak i silok. 30 Neni naba silok aleng tia la nia anaba lixilik tin.”
Iesu Ga Si Boro Vana At Laxalibet
31 *Jo 8:23; 1 Jo 4:5La ne Jon ga lok bok, “Do tara na si boro vana at laxalibet, neni i silok aleng tinotno ri limixin axap. Laradi mede xopok, neni at na lavatkangka mun la neni i paase ngan laradi mede at na lavatkangka. Ketla do tara na si boro vana at laxalibet, neni i volo aleng ti limixin axap. 32 *Jo 3:11Neni i paase mi levempanga neni ga ven i la gang tonga i, ketla kopmen teta i siam ka levelinga ren. 33 Do tara na siam ka levelinga ren, neni i lox asuusu i do ne Moroa neni Luruturun. 34 *Jo 1:32Mo laradi ne Moroa ga riki i, i paase mi levelinga at ne Moroa mila ne Moroa ga raba i mi Loroonan Kaala kopmen tatnese ren. 35 *Mt 11:27; Jo 5:20; 10:17Moroa i balamu aleng ne Nitna la ira lok li vam levempanga axap maxopok at loklok tatao ren. 36 *Jo 3:16-18; 1 Jo 5:12; Lu 3:7Do nege i nunu at ne Nitna ne Moroa, neni naba ruuna ka lorooro avolo. La nege do i ronga xepe ne Nitna ne Moroa, neni noxo ruuna ka lorooro avolo la lebelemamao at ne Moroa ik lok mu amisix i.”

- Jon
- <
- 3
- >

*3:1: Jo 7:50; 19:39

*3:2: Mt 22:16; Jo 9:16

*3:3: Mt 18:3; 1 Pi 1:23

*3:5: Isi 36:25-27; Ta 3:5

*3:6: Sam 51:5; Jo 1:13

*3:8: Akl 11:5

*3:11: Jo 3:32; 8:26

*3:12: Lu 22:67

*3:13: Ler 30:4; Ro 10:6

*3:14: Kex 21:9; Jo 8:28; 12:32

*3:15: Jo 20:31

*3:16: Jo 3:36; 10:28; Ro 5:8; 8:32; 1 Jo 4:9-10

*3:17: Lu 19:10; Jo 5:22; 12:47; Gu 17:31

*3:18: Jo 3:36; 5:24

*3:19: Jo 1:5,9; 8:12

*3:20: Ep 5:11-13

*3:22: Jo 4:1-2

*3:24: Mt 4:12

*3:26: Jo 1:26-34

*3:27: Jo 19:11; 1 Ko 4:7; Ib 5:4

*3:28: Jo 1:20,23; Mt 11:10

*3:29: Mt 9:15

*3:31: Jo 8:23; 1 Jo 4:5

*3:32: Jo 3:11

*3:34: Jo 1:32

*3:35: Mt 11:27; Jo 5:20; 10:17

*3:36: Jo 3:16-18; 1 Jo 5:12; Lu 3:7

© 1995, 2011 Wycliffe Bible Translators, Inc.