- Metiu
- <
- 7
- >

7
Nemen Mita Ila Mumu Loklok At Tentaba Vetpes
(Lu 6:37-38,41-42)
1 *Ro 2:1; 1 Ko 4:5; Je 4:11-12La ne Iesu ga lok bok keretna, “Nemen mita ila mumu loklok at tentaba vetpes, kusu ne Moroa noxo ila mumu loklok atnimi. 2 *Mk 4:24Mo do mina ila mumu loklok at tentaba vetpes, ne Moroa naba ila mumu nimi ap mo mun langas. La lumumuat mi lok li mavana atnedi lentaba vetpes, neni mun i nom ne Moroa naba raba nimi min.”
3 La ne Iesu ga paase poovo bok keretna, “Nemen mita reven ti nom levendon i nemen at laxatli at neton nimi, la nemi xa kopmen mina doma mu levengkonuna ik lok pe lengkatli atnimi. 4 Mi tong i ri neton nimi keretna, ‘Netak, una mulus tia kusu ana lok pes nom levendon at laxatli ram,’ ketla nemi xa xopmen mina ven kibis levengkonuna ik lok pe lengkatli atnemi getgesara. 5 Nemi luvuttadi loklok sosolom. Mina lok pes avot nom levengkonuna ik lok pe lengkatli atnimi, la melemu ba minaba ven avukat ba i xusu mina lok pes ba levendon no at laxatli at neton nimi.
6 *Mt 10:11Nemen gat mita raba lubungman mi lempanga i xaala. Mo do mina lox i xuren, dinaba rem gili mu nimi la diba at koxorop nimi. La nemen mita lu raba lababo mi leven peal (pearl) atnimi. Mo do mina lox i xuren, dinaba but axangka i mi lengkangkedek atdi.”
Moroa Im Taba Lempanga Nunuan Tinedi
Di Ngising Parav I
(Lu 11:9-13)
7 *Mk 11:24; Jo 14:13; 15:7; 16:23-24La ne Iesu ga lok bok keretna, “Mina ngising, la minaba ruuna xaka i. Mina puse, la minaba vuse xaka i. Minap dipdi, la lumusmaragu naba rem suang tinimi. 8 *Je 1:5; 1 Jo 3:22; 5:14-15Mila do mina ngising ne Moroa, minaba lok kaka i. La do nemi mina puse, minaba vuse ka i, la lumusmaragu naba rem suang tinemi mi dipdi.
9 Kereva, i epovo do ne temen tamdak na raba ne nitna mi toxonuat, modo neni na sing ti toxongkide? 10 Kopla i epovo kusu neni na raba i mi tisii mo do neni na sing ti temat? 11 *Je 1:17Keke i do nemi limixin bilinga, ketla mikleklen i do mim taba laxamdak mi laxaalik atnimi mi lempanga nunuan. La kerepmo i epovo rinotno do ne Temen nimi ro vana at laxalibet naba lok momo aleng ti raba bok lempanga nunuan tinedi di ngising tin. 12 *Mt 22:39-40; Lu 6:31; Ro 13:8-10Leveloklox axap mina lox i ri lentaba vetpes, na lok ngan mun leveloklok mi vara i do dina lox i rinimi. Anai ni lavasuun tinotno at Laulis Linga at ne Moses la levelinga at lavaeme vapaase ali.”
Lumusmaragu I Veleot
(Lu 13:24)
13 *Jo 10:7,9La ne Iesu ga lok bok, “Mina beles keneng at lumusmaragu i veleot kusu ti lok ka lorooro, mila lumusmaragu uto at lemenemen songsongot i repalas la langas ugo at lemenemen songsongot kopmen na lolos ti mumu asu i, la buaang nedi limixin di pubeles teren. 14 *Gu 14:22Lumusmaragu uto at lorooro ni i veleot mun la langas tin i lolos aleng tino la ixo buaang nedi limixin di pubeles teren.”
Luuna Mi Lempeven Teren
(Lu 6:43-44)
15 *Mt 24:4,24; Gu 20:29; 2 Pi 2:1La ne Iesu ga lok bok, “Mina lok tatao nemi mumu loklok atnedi lavaeme vapaase ali xaxarang. Diba vot pasa nimi mi levelinga xaxarang la diba tong i do nedi luvuttadi at ne Moroa. Ketla di lok ngan lempatman atat, di siga lempanga singsiga diga lox i mi lengkabinim at levesipsip kusu dina xarang limixin. 16 *Ga 5:19-22; Je 3:12Miba ven kibis nedi mi levempipisik at lorooro atnedi. Ixo epovo do mina dik ka tempeven una nunuan boro at taban gagas, la ixo epovo do miba dik ka tempeven una at loxoon boro at tabaniles. 17 La kerepmo luuna nunuan i pisik lempeven una nunuan, ketla luuna mamao i pisik lempeven una mamao. 18 Luuna nunuan ixo epovo do na visik tempeven una mamao, la luuna mamao ixo epovo do na visik tempeven una nunuan. 19 *Mt 3:10; Lu 3:9; Jo 15:6Larauna axap do dixo pisik nunuan, di tara korop asi nedi la di lulu arup midi ro at laxao. 20 *Mt 12:33Kuren la miba ven kisip lavaeme vapaase ali xaxarang mi levempipisik at lorooro atdi.”
Laaleng Ete
(Lu 13:25-27)
21 *Lu 6:46; Mt 21:31; Ro 2:13; Je 1:22,25La ne Iesu ga lok bok tidi, “Limixin dinaba tong ia do Leeme Silok, Leeme Silok. Ketla kopmen nedi axap diba beles at Linintoo no vana at laxalibet. Nedi xusuk mun di mumu asu lavavara at ne Tamak, dinaba vubeles teren. 22 At laaleng ete buaang nedi limixin dinaba lok tia, ‘Leeme Silok, Leeme Silok, maga paase ali ri limixin mi laasen taram, la maga riki asu lubunggas basinge limixin mi laasen taram, la maga lok buaang laxampanga sangsangu mi laasen taram.’ 23 *Sam 6:8; Mt 10:33; 25:41; Mt 13:41-42; 2 Ti 2:19Melemu anaba vaase ridi xeretna, ‘Nia xopmen tinotno anaklen nimi. Uto nimi basinge ia, nemi limixin kakapmek.’ ”
Luradi Xipkip Gu
(Lu 6:47-49)
24 La ne Iesu ga lok bok tidi, “Kuren la, do tara i ronga na lempapaase rak la i ronga res mu i, neni i lok ngan laradi leklen ga xip loogu ren la ga sev asi lemet ukopok tinotno la ga lok nom loogu ren pana at laxanuat. 25 Larakabu ga vot, la ladanut ga sen, la lamanman gat mas lolos mo loogu, ketla loogu goxo rem sup, mila ni gasbo i mi laxanuat. 26 Ket do lara i ronga na levelinga rak la kopmen ni na mu asu i, neni i lok ngan laradi tangtangku, ga xip loogu ren la gasbo pe i mi laxapulang. 27 Larakabu ga vot, la ladanut ga sen at laradan, la lamanman ga vot lolos at nom loogu, la loogu ga rem sup la ga rem utut axap.”
Levenanasa At Ne Iesu Ga Mumuat
28 Se ne Iesu ga vaase axap na lempapaase, buaang nedi limixin diga sangu aleng at levenanasa ren, 29 *Mk 1:22; Lu 4:32; Jo 7:46mila neni ga anasa di, la levelinga ren ga mumuat, neni xopmen goxo anasa ngan luvuttadi loklox ase at Laulis Linga.

- Metiu
- <
- 7
- >

*7:1: Ro 2:1; 1 Ko 4:5; Je 4:11-12

*7:2: Mk 4:24

*7:6: Mt 10:11

*7:7: Mk 11:24; Jo 14:13; 15:7; 16:23-24

*7:8: Je 1:5; 1 Jo 3:22; 5:14-15

*7:11: Je 1:17

*7:12: Mt 22:39-40; Lu 6:31; Ro 13:8-10

*7:13: Jo 10:7,9

*7:14: Gu 14:22

*7:15: Mt 24:4,24; Gu 20:29; 2 Pi 2:1

*7:16: Ga 5:19-22; Je 3:12

*7:19: Mt 3:10; Lu 3:9; Jo 15:6

*7:20: Mt 12:33

*7:21: Lu 6:46; Mt 21:31; Ro 2:13; Je 1:22,25

*7:23: Sam 6:8; Mt 10:33; 25:41; Mt 13:41-42; 2 Ti 2:19

*7:29: Mk 1:22; Lu 4:32; Jo 7:46

© 1995, 2011 Wycliffe Bible Translators, Inc.